EkBass/fiwiki-20250220-pages-articles huggingface dataset:
Arthur Adamov

Arthur Adamov (23. elokuuta 1908 Kislovodsk, Kaukasus, Venäjä – 15. maaliskuuta 1970 Pariisi, Ranska) oli venäläis-ranskalainen näytelmäkirjailija. Hän oli absurdin teatteritaiteen ensimmäisiä tekijöitä Samuel Beckettin ja Eugene Ionescon rinnalla.Arthur Adamov Encyclopedia Britannica Adamov syntyi Venäjällä armenialaiseen perheeseen, joka menetti vaurautensa 1917 vallankumouksessa. Adamov kasvatettiin pienestä pitäen ranskankieliseksi, perhe muutti Sveitsiin, ja vuonna 1924 Adamov muutti Ranskaan. Pariisissa Adamov tutustui surrealisteihin. Hän alkoi kirjoittaa näytelmiä toisen maailmansodan jälkeen. Varhaisissa teoksissa on vaikutteita klassikoista, muun muassa Franz Kafkalta ja August Strindbergiltä. Absurdin kauden jälkeen myöhäistuotanto palaa lähemmäs realismia, ja näytelmissä näkyvät Bertolt Brechtin vaikutteet. Adamov oli toisen maailmansodan aikana internoituna. Hän kirjoitti 1946 julkaistun, myöhemmin kieltämänsä tunnustusromaanin L'aveu. Adamov teki itsemurhan 1970. == Teokset == === Näytelmät ja kuunnelmat === * La parodie, 1947 * Le Professeur Taranne, 1953 (Professori Taranne) * Tous contre tous, 1953 * Le Ping-Pong, 1955 (Pelikierros) * Paoli, Paoli, 1957 * Printemps 71, 1970 ;Suomeksi * Pelikierros (Le Ping-Pong, 1955)Pelikierros, ilona.tinfo.fi, viitattu 19.11.2021 * Professori Taranne (Le Professeur Taranne, 1953) * Jätepolitiikkaa, (La Politique des restes, 1962) kuunnelma * Jälleennäkeminen (Les retrouvailles), suom. Eva Karikoski, Helsinki: [Suomen Teatteriliitto [i.a.] (näytelmämonisteet, Sörnäisten kampuskirjasto) * Hyökkäys (L'invasion), suom. Esko Elstelä, Helsinki: Suomen Teatteriliitto [i.a.] (näytelmämonisteet, Sörnäisten kampuskirjasto) * Ping - Pong, Ulla-Kaarina Jokinen, Helsinki: Suomen Teatteriliitto [i.a.] (näytelmämonisteet, Sörnäisten kampuskirjasto) * Kuolleet sielut (Les ames mortes), Nikolai Gogolin romaanin mukaan Arthur Adamov, suom. Ritva Arvelo, Helsinki: Suomen Teatteriliitto [i.a.](näytelmämonisteet, Sörnäisten kampuskirjasto) * Pierre ja Jean (Pierre et Jean), kuunnelma, Guy de Maupassantin romaanin mukaan kirj. Arthur Adamov, suom. Helinä Achrén, Helsinki: Yleisradio 1968 === Romaani === * L'aveu, 1946 === Esseitä yms. === * Ici et maitenant, 1964 * L'homme et l'enfant, 1968 (esseitä ja päiväkirja) == Lähteet == == Aiheesta muualla == * Ylen Elävä arkisto - Arthur Adamov Lahden kirjailijakokouksessa vuonna 1966 (videolla kohdassa 06:44 - 08:30) Luokka:Venäläiset näytelmäkirjailijat Luokka:Ranskalaiset näytelmäkirjailijat Luokka:Itsemurhan tehneet Luokka:Vuonna 1908 syntyneet Luokka:Vuonna 1970 kuolleet
Koutiala

Koutiala on kaupunkikunta ja Sikasson alueen Koutialan piirin hallinnollinen keskus Malissa. Se sijaitsee 140 kilometriä Sikassosta pohjoiseen. Kunnassa on 141 400 asukasta (vuonna 2009). Koutilan kunta rajoittuu pohjoisessa Fakolon ja Songouan, idässä Yognogon, etelässä Sincinan ja N’Goutjinan ja lännessä N’Golonianasson maalaiskuntiin. Se käsittää 12 kaupunginosaa, jotka ovat Bolibana, Darsalam I, Darsalam II, Hamdallaye, Kôkô, Koulikoro, Lafiala, Medina-coura, N’Tonasso, Ouattarla, Sogomougou ja Wala-Wala. Kuntaan kuuluu myös kahdeksan kylää: Bougoro, Deresso, Koumbe, N’tiesso, Signe, Wattorosso, Wolobougou ja Wolosso. Asukkaat ovat etupäässä miniankoja, senufoja, bambaroita, boboja, djulia ja moseja. Vallitseva uskonto on islam. Osa väestöstä on kristittyjä tai animisteja. Paikallisia elinkeinoja ovat maanviljely, karjanhoito, kaupankäynti ja käsityöammatit. Koutiala on Malin tärkeimmän puuvillanviljelyalueen keskus, jossa toimii tekstiiliteollisuutta. Se on myös huomattava Malin, Burkina Fason ja Norsunluurannikon välisen liikenteen ja kaupankäynnin solmukohta. Kaupungissa on useita hotelleja. ==Lähteet== Luokka:Koutialan piiri Luokka:Malin kaupungit
Karch Kiraly

Charles Frederik "Karch" Kiraly (s. 3. marraskuuta 1960, Jackson) on yhdysvaltalainen lentopalloilija ja olympiavoittaja. Kiralya pidetään yleisesti yhtenä kautta aikojen parhaista lentopalloilijoista: hän on ainoa urheilija, joka on voittanut olympiakultaa sekä sisälentopallossa että rantalentopallossa. Kiralyn sukujuuret ovat unkarilaiset. Hänen tohtori-isänsä László muutti Yhdysvaltoihin Unkarin kansannousun 1956 jälkeen. Karch Kiraly opiskeli Kalifornian yliopistossa ja valmistui biokemiasta vuonna 1983. 1980-luvulla Kiraly oli Yhdysvaltain lentopallomaajoukkueen vakiojäsen. Hän oli mukana voittamassa olympiakultaa Los Angelesissa 1984 ja Soulissa 1988. Kansainvälinen lentopalloliitto FIVB valitsi Kiralyn vuoden pelaajaksi 1986 ja 1988. Vuoden 1988 olympialaisten jälkeen Kiraly lopetti maajoukkueessa ja pelasi jonkin aikaa Italian Ravennassa Il Messaggeron joukkueessa. Sen jälkeen hän palasi Yhdysvaltoihin ja alkoi pelata rantalentopalloa täyspäiväisesti. Kiraly on voittanut ennätykselliset 148 ammattirantalentopallon turnausvoittoa ja hän voitti olympiakultaa Atlantassa 1996 yhdessä Kent Steffesin kanssa. Vuonna 1996 rantalentopallo oli ensimmäistä kertaa olympialaisten ohjelmassa. Kiraly lopetti uransa kauden 2007, mutta jatkoi töitään televisiokanava ESPN:n parissa. Kiraly on ansainnut yli kolme miljoonaa dollaria palkintorahoja urallaan. Syksyllä 2012 Kiraly nimitettiin Yhdysvaltain naisten lentopallomaajoukkueen päävalmentajaksi. Hän toimi maajoukkueen apuvalmentajana jo Lontoon olympialaisissa 2012, kun joukkue saavutti olympiahopeaa. Kiralyn päävalmentajakaudella joukkue voitti maailmanmestaruuden 2014 ja saavutti olympiapronssia 2016. == Lähteet == Luokka:Yhdysvaltalaiset lentopalloilijat Luokka:Yhdysvaltalaiset olympiavoittajat Luokka:Yhdysvaltalaiset rantalentopalloilijat Luokka:Vuonna 1960 syntyneet Luokka:Elävät henkilöt Luokka:Seulonnan keskeiset artikkelit
Englannin lippu

Englannin lippu on valkoisella kentällä oleva punainen Pyhän Yrjön risti. Lipun mittasuhteet ovat 3:5. Pyhästä Yrjöstä tuli Englannin suojelupyhimys 1200-luvulla, ja lippua on käytetty Englannin lippuna keskiajalta alkaen. Ensimmäinen merkintä sen käytöstä tunnetaan vuodelta 1300. Virallinen lipusta tuli 1500-luvulla. Englannin lippu on myös osana Yhdistyneen kuningaskunnan lippua. Englantilainen urheiluyleisö on heiluttanut Englannin lippua 1990-luvulta alkaen urheilukilpailuissa, joissa Englannilla on oma joukkue. Lippua käytetään myös virallisesti Englannin urheilujoukkueiden symbolina. ==Lähteet== Lippu Luokka:Valtioiden liput
Gambian lippu

Gambian lippu on kolmesta vaakaraidasta sekä niitä erottavista kahdesta kapeammasta raidasta koostuva lippu. Sommittelultaan lippu on samankaltainen kuin Botswanan lippu. Lipun ylin raita on punainen ja kuvastaa aurinkoa ja maan sijaintia päiväntasaajan läheisyydessä. Lipun keskimmäinen raita on sininen ja kuvastaa maan läpi virtaavaa Gambia-jokea. Alin raita on vihreä ja kuvastaa maatalouden tuotteita. Väleissä olevien valkoisten raitojen sanotaan symboloivan rauhaa sekä maan yhtenäisyyttä. Gambian nykyinen lippu otettiin käyttöön maan itsenäistyessä 18. helmikuuta 1965. Lipun on suunnitellut Louis Thomasi. Ennen Gambian itsenäistymistä alueen lippuna oli tummansininen Blue Ensign -tyyppinen lippu. Lipussa oli keltainen ympyrä, jossa oli norsu ja palmupuu taustallaan kukkuloita sekä G-kirjain, joka tuli alueen nimestä (Gambia). == Lähteet == Luokka:Gambialainen kulttuuri Luokka:Valtioiden liput
Florbela Espanca

Florbela Espanca (8. joulukuuta 1894, Vila Viçosa - 8. joulukuuta 1930, Matosinhos) oli portugalilainen runoilija ja feministi. Espancan varhaisin säilynyt runo, ”A Vida e a Morte” on vuodelta 1903. Espancan äiti kuoli tyttären ollessa 13-vuotias. Espanca meni ensimmäistä kertaa naimisiin vuonna 1913. Vuonna 1917 hän kirjoittautui Lissabonin yliopistoon lukemaan lakia. Vuonna 1921 Espancalle ja hänen miehelleen tuli avioero. Espanca meni elämänsä aikana kahdesti uusiin naimisiin: vuonna 1922 António Guimarãesin ja vuonna 1925 Mário Lagen kanssa. Espanca yritti kahdesti itsemurhaa syksyllä 1930. Hän kuoli 8. joulukuuta 1930. Hieman aiemmin hänellä oli diagnosoitu keuhkopöhö. Tammikuussa 1931 julkaistiin postuumisti Espancan runokokoelma Charneca em Flor. Luokka:Portugalilaiset runoilijat Luokka:Vuonna 1894 syntyneet Luokka:Vuonna 1930 kuolleet
Honda CBR 125R

Honda CBR 125R on Hondan maantiekäyttöön suunniteltu kevytmoottoripyörä. Pyörässä on Hondan kehittämä yksisylinterinen nestejäähdytteinen nelitahtimoottori, joka tuottaa tehoa noin 10 kilowattia eli noin 13.6 hevosvoimaa, ja pyörä painaa ajokunnossa n. 137 kilogrammaa. Moottori vääntää hyvin lähes jokaisessa olosuhteessa. Huippunopeus on noin 120–130 km/h. Pyörässä on mahdollisimman alas sijoitettu moottori, jonka ansiosta pyörän painopiste saadaan alemmas ja pyörää on helpompi käsitellä. Honda CBR 125R tuli tuotantoon vuonna 2004, Honda NSR 125:n seuraajaksi tiukentuneiden päästömääräysten vuoksi. Pyörää valmistaa Thai Honda Manufacturing Co., Ltd. (Thaimaa). Honda CBR 125R oli yksi Suomen myydyimmistä kevytmoottoripyöristä. Honda CBR 125R:n kilpailijoita ovat mm: Yamaha YZF-R125, Aprilia RS 125 ja Derbi GPR 125 == Tekniset tiedot vm. 2011-2015 == === CBR 125 R === Moottori, voimansiirto * Moottori: Nestejäähdytteinen, yksisylinterinen nelitahtimoottori * Kuutiotilavuus: 124,7cm³ * Sylinterimitat: 58 x 47,2mm * Puristussuhde: 11:1 * Maksimiteho: 10.0 kw/10 000 kierr. * Maksimivääntö: 10,1 Nm/8000 kierr. * Sytytysjärjestelmä: CDI * Käynnistys: sähkökäynnistys * Vaihteisto: 6-vaihteinen * Kytkin: Monilevyinen märkäkytkin, vaijerikäyttöinen * Toisioveto: O-rengasketju Mitat * Pituus: 1985 mm * Leveys: 710 mm * Korkeus: 1135mm * Akseliväli: 1310mm * Istuinkorkeus: 793mm Jarrut, jousitus, renkaat * Jarrut, etu: 276 mm:n kaksimäntäinen levyjarru * Jarrut, taka: 220 mm:n yksimäntäinen levyjarru * Jousitus, etu: 31mm teleskooppihaarukka, perinteinen 120mm * Jousitus, taka: Monojousitus, manuaali 126mm * Renkaat, etu: 100/80-MC17 * Renkaat, taka: 130/70-MC17 Muuta * Tankki: 13 litraa * Paino ajokunnossa: 137 kg * Istuimien lukumäärä: 2 Lähde: == Katso myös == * Honda Phantom == Lähteet == * Hondan maahantuojan sivut * Mpmaailma.fi, kuvia ja tekniset tiedot ===Viitteet=== == Aiheesta muualla == * Thai Honda Manufacturing Co., Ltd. CBR 125R
Tansanian lippu

Tansanian lippu on Tansanian yhdistyneen tasavallan virallinen lippu. Se otettiin käyttöön 30. kesäkuuta 1964. Lipun vihreä väri kuvaa maata, sininen vettä, keltainen mineraalivaroja ja musta ihmisiä. Lippu Luokka:Valtioiden liput
Laosin lippu

Laosin lippu on Laosin demokraattisen kansantasavallan virallinen lippu. Lipun punainen väri kuvaa itsenäisyyden vuoksi vuodatettua verta, sininen rikkautta sekä valkoinen ympyrä kuuta Mekong-joen yllä ja maan ykseyttä. Lippu oli aiemmin kommunistisen Pathet Lao -puolueen lippu. Se otettiin käyttöön 2. joulukuuta 1975, kun puolue kaappasi vallan maassa. ==Aiempi lippu== Vuosien 1952 ja 1975 välillä maan lippuna oli punainen lippu, jonka keskellä oli valkoinen kolmipäinen norsu. Norsu seisoo siinä kolmikerroksisella jalustalla, ja sen yläpuolella on yhdeksänkerroksinen päivänvarjo. Valkoinen norsu on tavallinen kunkaallisuuden symboli Kaakkois-Aasiassa. Sen kolme päätä viittaavat Vientianen, Luangprabangin ja Xiengkhoungin kuningaskuntiin, joista maa perustettiin. Yhdeksänkerroksinen päivänsarjo taas on kuninkaallinen symboli, joka on peräisin buddhalaisuuden mytologiasta. ==Lähteet== Lippu Luokka:Valtioiden liput
Palais Bourbon

Palais Bourbon on Pariisissa, Place de la Concordea vastapäätä Seinen etelärannalla sijaitseva Ranskan parlamentin palatsi. Se rakennettiin alun perin Louis XIV:n tyttärelle, Bourbonin herttuattarelle. Palatsin suunnitteli italialainen arkkitehti Lorenzo Giardini. Rakennustyöt aloitettiin vuonna 1722. Suunnittelua jatkoi Lassurance, ja sen viimeistelivät Jean Aubert ja Jacques Gabriel. Rakennus valmistui vuonna 1728. Kolme viimeksi mainittua olivat Jules Hardouin-Mansartin oppilaita, ja Palais Bourbon muistuttaakin tyyliltään Versailles'in Grand Trianonia. Viereinen Hôtel de Lassay toimii parlamentin puhemiehen virka-asuntona. Sieltä on suora käytäväyhteys Palais Bourboniin. == Lähteet == Luokka:Ranskan palatsit Luokka:Pariisin rakennukset ja rakennelmat Luokka:Parlamenttitalot
Paldiski

Paldiski (, ) on satamakaupunki Itämeren rannalla, Luoteis-Virossa, noin 45 kilometriä Tallinnasta länteen. Hallinnollisesti Paldiski on ollut epäitsenäinen kaupunki vuodesta 2017 alkaen, ja se kuuluu Lääne-Harjun kuntaan ja Harjumaan maakuntaan. Paldiski on Lääne-Harjun hallinnollinen keskus. Kaupungin pinta-ala on 60,17 neliökilometriä. Vuoden 2014 alussa kaupungissa oli 4 163 asukasta ja asukastiheys 69,2 asukasta neliökilometrillä. == Historiaa == Ruotsalaiset rakensivat 1600-luvulla nykyisen Paldiskin kohdalle sataman, jota he kutsuivat nimellä Rogerwiek (). Vuonna 1718 tsaari Pietari I aloitti linnoitetun syväsataman rakentamisen. Vuonna 1762 venäläiset nimesivät kaupungin Baltijski Portiksi (, ’Itämeren satama’), ja 1700-luvulla siitä tuli Venäjän laivaston tukikohta. Kaupunkioikeudet Baltijski Port sai 1783. Vuonna 1787 valmistui Pyhän Yrjön ortodoksinen kirkko ja 1842 Pyhän Nikolain luterilainen kirkko. Rautatie Baltijski Portiin rakennettiin 1870. Kaupungin edustalla Pakrin saarilla on 1889 valmistunut majakka. Vuonna 1933 kaupungin viralliseksi nimeksi tuli virolaistettu muoto Paldiski. Neuvosto-Viron aikana Paldiski oli suljettu kaupunki sotilaallisen luonteensa johdosta. Alueella oli enimmillään 16 000 sotilashenkilöä. Neuvostoliiton Itämeren laivaston sukellusvene M-200 törmäsi 21. marraskuuta 1956 miinalaivaan, minkä seurauksena 29 sukellusveneen miehistön jäsentä kuoli. Heidät haudattiin salaa noin 50 metrin päähän merenrannasta eteläsatamaan. Myöhemmin vainajat haudattiin uudelleen ortodoksiselle hautausmaalle. Paldiskissa sijaitsi 1965–1968 rakennettu Neuvostoliiton sukellusvenetukikohta, myös ydinkäyttöisille sukellusveneille, ja Neuvostoliiton laajin sukellusvenesodankäynnin koulutuskeskus. Sukellusvenekoulutuskäytössä Paldiski oli jo ollut vuodesta 1962. Siellä oli kaksi ydinreaktoria sukellusveneiden ydinreaktorien käyttöön harjoittelemista varten. Viimeinen venäläisten sotilasalus lähti Paldiskin satamasta elokuussa 1994. ==Väestö== Vuonna 2011 Paldiskin kaupungissa oli 4 085 asukasta, joista 1 338 (32,8 %) oli virolaisia, 2 181 (53,4 %) venäläisiä ja 561 (13,7 %) muita kansallisuuksia. == Liikenne == Paldiskista on säännöllinen Tallinkin liikennöimä laivayhteys Kapellskäriin, Ruotsiin, sekä DFDS Seawaysin liikennöimä laivayhteys Hankoon. Valtatie 8 kulkee Paldiskista Keilan kautta Tallinnaan. Paldiskiin on rautatieyhteys ja säännöllinen Elronin henkilöliikenne Tallinnasta. Tiedosto:Православная церковь Палдиски.jpg|Ortodoksinen kirkko. Tiedosto:Лютеранская церковь Палдиски.jpg|Luterilainen kirkko. Tiedosto:Таможня Палдиски.jpg|Pietari Suuren aikainen tullirakennus, nykyinen kahvila. Tiedosto:Скалистый берег Палдиски.jpg|Pakri pankin rantatörmää. Tiedosto:Улица Тууле Палдиски.jpg|Tuule-katua. == Lähteet == == Aiheesta muualla == *Pakrin majakka *
Suojoki (kylä)

Suojoki () on kylä Naistenjärven kunnan eteläosassa Karjalan tasavallan Suojärven piirissä Venäjällä. Kylä sijaitsee 26 kilometriä Suojärveltä pohjoiseen. Sen kautta kulkee rautatie Suojärveltä Jyskyjärvelle. Suojoen kylässä oli 560 asukasta vuonna 1996. == Historia == Suojoki sijaitsee Suomen luovuttamalla alueella ja oli Suomelle kuuluessaan osa Suojärven kuntaa. Suomi luovutti Suojoen Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa. Venäjän vuoden 2006 kuntauudistukseen asti Suojoki ympäristökylineen muodosti Suojoen kylähallinnon. Kylähallintoon kuuluivat Suojoen, Leppäniemen, Kipronmäen, Turhanvaaran ja Parkonselän kylät. Kylähallinto liitettiin uuteen Naistenjärven kuntaan. == Lähteet == Luokka:Suojärven piirin asutut paikat Luokka:Suojärven kylät
Nigerian lippu

Nigerian lippu on Nigerian liittotasavallan virallinen lippu. Se suunniteltiin vuonna 1959 ja otettiin virallisesti käyttöön 1. lokakuuta 1960. Lipun vihreä väri kuvaa metsiä ja luonnonrikkautta ja valkoinen rauhaa. Lippu syntyi suunnittelukilpailun pohjalta. Kilpailun voitti ibadanilainen opiskelija Michael Taiwo Akinkunmi, joka oli lentäessään Lontooseen opintojaan jatkamaan ihaillut maansa vihreää luontoa ja sen vaikutuksesta valinnut ehdotuksen keskeisimmäksi väriksi vihreän, mutta kilpailun tuomaristo jätti Akinkunmin ehdotuksessa lipun keskellä olleen punaisen auringon pois lipusta.Kimmo Kiljunen: Maailman maat – Liput ja historia, s. 352. Helsinki: Into 2013 ISBN 978-952-264-157-1 == Lähteet == Lippu Luokka:Valtioiden liput
Jäänhoitokone

Jäänhoitokone on laite, jolla hoidetaan jäähallin tai luistinradan jäätä. Laitetta kutsutaan usein keksijänsä mukaan nimellä Zamboni, joka on maailmanlaajuisesti rekisteröity tavaramerkki Frank J. Zamboni & Co, Inc. -yrityksen valmistamille jäänhoitokoneille. Jäänhoitokoneen keskimääräinen käyttöikä on 10–20 vuotta, mutta eräät yli 50 vuotta vanhatkin koneet ovat edelleen käytössä. == Toimintaperiaate == Jäänhoitokoneen tarkoitus on tehdä jääkaukaloon uusi tasainen jääkerros ja mahdollisesti myös höylätä jäästä tietyn paksuinen kerros pois. Koneen pohjassa on terä, joka höylää jäätä ja kuljettaa sen lumena pystykuljettimeen, josta höylätty jää menee lumen muodossa lumikoppaan. Lumikoppa on yleensä kooltaan noin 3-4 kuutiometriä ja se tyhjennetään yleensä jokaisen ajon jälkeen. Jääkoneen perässä on jäädytykseen tarkoitettu vesisuihku ja lasta, jolla vesi saadaan levitettyä tasaisesti jään pinnalle. Koneen ohjauspöytä on sen takaosassa ja sillä voidaan säätää muun muassa, kuinka paljon jäätä höylätään kerralla pois, nostaa sekä laskea jäädytyslasta sekä säätää jäälle laskettavan veden määrää. Nykyisin kaikissa jäänhoitokoneissa on sähkömoottori, mutta alun perin koneet on varustettu polttomoottorilla. Joissain maissa on edelleen käytössä polttomoottorillisia jäänhoitokoneita. ==Historia== Jäänhoitokoneen keksi yhdysvaltalainen Frank J. Zamboni. Hän oli Idahosta Kaliforniaan 1940-luvulla muuttanut keksijä. Zamboni omisti jäähallin Paramountissa ja joutui huolehtimaan jään kunnossapitämisestä vaikeassa ilmastossa. Ennen koneen keksimistä jään huoltoon kului kolmelta mieheltä puolitoista tuntia, joten toimenpidettä ei voitu suorittaa esimerkiksi jääkiekko-otteluiden erätauoilla. Vuonna 1949 Zamboni sai valmiiksi ensimmäisen jäänhoitokoneen, Zambonin A-mallin, joka teki työn kymmenessä minuutissa. Nykyistä jääkonetta muistuttava C-malli valmistui 1952 ja ensimmäinen täysin vakio-osista rakennettu E-malli valmistui 1954, mikä mahdollisti laajamittaisen myymisen ja huollon. ==Lähteet== Luokka:Jää Luokka:Moottorityökoneet
Elisabeta Lipă

Elisabeta Lipă (o.s. Oleniuc, s. 26. lokakuuta 1964 Siret) on romanialainen soutaja ja moninkertainen olympiavoittaja ja maailmanmestari. Hän on kaikkien aikojen menestynein olympiaurheilija soudussa. Lipălla on viisi olympiakultaa, kaksi olympiahopeaa ja yksi olympiapronssi vuosilta 1984–2004. Hänellä on myös 13 MM-mitalia, joista yksi on kultainen, yhdeksän hopeisia ja kolme pronssista. Hän edusti Dinamo Bukarest CS -seuraa. Lipă voitti olympiakultaa pariairokaksikossa Los Angelesissa 1984, yksikössä Barcelonassa 1992 sekä kahdeksikossa Atlantassa 1996, Sydneyssä 2000 ja Ateenassa 2004. Hopeaa hän sai pariairokaksikossa Soulissa 1988 ja Barcelonassa 1992 sekä pronssia pariaironelosessa Soulissa 1988. Lipă voitti maailmanmestaruuden yksikössä 1989. MM-hopeaa hän saavutti pariairokaksikossa 1985, 1986, 1987, 1989 ja 1991, yksikössä 1991, perämiehettömässä kaksikossa 1994, perämiehettömässä nelosessa 1996 ja kahdeksikossa 2003. MM-pronssia hän sai perämiehellisessä pariaironelosessa 1982, pariairokaksikossa 1983 ja kahdeksikossa 1994. Lipălla on useita olympiakisojen tilastoennätyksiä: * hän on ensimmäinen soudussa kahdeksan mitalia voittanut urheilija * hän on ainoa soutaja, joka on voittanut kultaa 20 vuoden aikavälillä (1984–2004) * hän on ainoa naisurheilija, joka on voittanut kultaa viisissä olympialaisissa (1984, 1992, 1996, 2000, 2004) * hän on vanhin perämiehellisen kahdeksikon kultamitalisti (39-vuotias 2004) == Lähteet == * http://www.sports123.com/row/index.html * * == Aiheesta muualla == * Luokka:Romanialaiset olympiavoittajat Luokka:Romanialaiset soutajat Luokka:Vuonna 1964 syntyneet Luokka:Elävät henkilöt
Kenian lippu

Kenian lippu on Kenian tasavallan virallinen lippu. Se otettiin käyttöön 12. joulukuuta 1963. Lipun musta väri kuvaa Kenian ihmisiä, punainen itsenäisyyden puolesta vuodatettua verta ja vihreä luonnonrikkautta. Keskellä on kuva perinteisestä masai-kansan kilvestä. Kimmo Kiljusen Valtiot ja liput -kirjan mukaan musta väri kertoo, että lippu on mustien ihmisten, punainen osoittaa, että afrikkalaisten veri on samanvärinen kuin eurooppalaisten ja vihreä kuvaa sitä, että kenialaisten saatua maan Jumalalta, se oli vehreän vihreä. Kiljunen, Kimmo 2004. Valtiot ja liput, s. 243. Helsinki: Kustannusosakeyhtiö Otava. == Lähteet == Lippu Luokka:Valtioiden liput
Cradle of Fear

Cradle of Fear on englantilaisen Alex Chandonin ohjaama splatter-kauhuelokuva. Elokuvassa esiintyvä yhtye Cradle of Filth on yksimielisesti todennut sen olevan "väkivaltaisin elokuva, jonka olet koskaan nähnyt". Elokuvassa nähdään cameo-rooleissa pääosaa esittävän Dani Filthin lisäksi koko Cradle of Filthin silloinen kokoonpano. == Juoni == Raaka ja verinen Cradle of Fear on jaettu neljään erilliseen tarinaan kostosta ja sen toteutumisesta. Kemper (David McEwen) on sadistinen sarjamurhaaja ja sekopäinen hypnotisti, joka on jäänyt kiinni ja lukittu pehmustettuun selliin mielisairaalaan. Tämä ei kuitenkaan estä Kemperiä jakamasta oikeuttaan niille, joiden ansiosta hän on lukittuna. Kemperillä on apunaan koston jaossa vain "The Man'ina" tunnettu uskollinen kannattajansa (Dani Filth). Neilson (Edmund Dehn) on etsivä, joka on määrätty tutkimaan tätä rikosaaltoa. ==Rooleissa== Luokka:Brittiläiset kauhuelokuvat Luokka:Vuoden 2000 brittiläiset elokuvat Luokka:Episodielokuvat
Yhdysvaltain II armeijakunta

Yhdysvaltain II armeijakunta oli ensimmäinen yhdysvaltalainen armeijakunta, joka osallistui taisteluihin Pohjois-Afrikassa ja Euroopassa toisen maailmansodan aikana. Yksikkö kärsi tappion Erwin Rommelin johtamille joukoilla Kasserinen solan taistelussa, mutta johdon vaihtamisen jälkeen toipui tappiosta. Se vastasi brittiläisen 1. armeijan eteläisestä sivustasta saksalaisten joukkojen tuhoamisen aikoihin. Heinäkuussa 1943 yksikkö nousi maihin Sisiliassa ja sillä oli keskeinen rooli saaren länsiosan vapauttamisessa. Se nousi Sisilian jälkeen maihin Salernossa ja taisteli Italiassa sodan päättymiseen saakka. Luokka:Yhdysvaltain maavoimat Luokka:Yhdysvaltalaiset sotilasyksiköt toisessa maailmansodassa Luokka:Toisen maailmansodan armeijakunnat
Jeannie Longo

Jeannie Longo-Ciprelli (s. 31. lokakuuta 1958 Annecy) on ranskalainen pyöräilijä, olympiavoittaja ja moninkertainen maailmanmestari. Urheilu-uransa syöksylaskijana aloittanut, pyöräilyyn 20-vuotiaana vaihtanut Longo-Ciprelli kilpailee sekä radalla että maantiellä. Pitkän ja menestyksekkään urheilu- uransa lisäksi Longo-Ciprelli on suorittanut kaksi akateemista tutkintoa. == Saavutuksia == * Olympialaiset, maantieajo: kultaa 1996, hopeaa 1992, kuudes 1984 * Olympialaiset, aika-ajo: hopeaa 1996, pronssia 2000, neljäs 2008 * MM- kilpailut, maantieajo: kultaa 1985, 1986, 1987, 1989 ja 1995, hopeaa 1981 ja 1993 sekä pronssia 2001 * MM-kilpailut, maantieaika-ajo: kultaa 1995, 1996, 1997 ja 2001, hopeaa 2000 ja pronssia 1994 * MM-kilpailut, pisteajo: kultaa 1989 * MM-kilpailut, 3 km:n takaa-ajo: kultaa 1986, 1988 ja 1989, hopeaa 1984, 1985 ja 1987 sekä pronssia 1981, 1982 ja 1983 * MM-kilpailut, maastoajo: hopeaa 1993 * Ranskan ympäriajo: voittaja 1987, 1988 ja 1989 * Ranskan mestaruus maantieajossa: 1979-1989, 1992, 1995, 2006 ja 2008 * Ranskan mestaruus aika-ajossa: 1995, 1999, 2001, 2002, 2003, 2006, 2008, 2009, 2010 ja 2011 * Tunninajon maailmanennätys: 45,094 km 2000 == Lähteet == *Profiili www.cyclingarchives.com == Aiheesta muualla == * Virallinen kotisivu * Longo olympic.org:ssa Luokka:Ranskalaiset olympiavoittajat Luokka:Ranskalaiset maantiepyöräilijät Luokka:Ranskalaiset ratapyöräilijät Luokka:Vuonna 1958 syntyneet Luokka:Elävät henkilöt
Ann Eli Tafjord

Ann Eli Tafjord (s. 28. heinäkuuta 1976 Ålesund, Norja) on norjalainen entinen maastohiihtäjä. Hänen paras sijoituksensa hiihdon maailmancupissa oli Holmenkollenin 30 kilometrin hiihdossa saavutettu kymmenes tila 11. maaliskuuta 2006. Samalla matkalla hän oli Norjan mestaruuskilpailuissa kolmas vuonna 2003. ==Lähteet== Luokka:Norjalaiset maastohiihtäjät Luokka:Vuonna 1976 syntyneet Luokka:Elävät henkilöt
Henri Murger

Louis-Henri Murger, myös Henry Murger, (27. maaliskuuta 1822 Pariisi, Ranska – 28. tammikuuta 1861 Pariisi, Ranska) oli ranskalainen romaanikirjailija ja runoilija. Hän kirjoitti myös lehtiartikkeleita. Murgerin kuuluisin teos on Pariisin taiteilijaboheemia kuvaava romaani Scènes de la vie de Bohëme (1851). Murgerin muista teoksista mainittavia ovat Le pays latin (1851), Scènes de campagne (1854) ja Alfred de Musset'hen vivahtava runokokoelma Les nuits d’hiver (1861).Murger, Henri, Tietosanakirja osa 6, palsta 820, Tietosanakirja Osakeyhtiö 1913 Murger opiskeli maalaustaidetta. Merger julkaisi boheemia taiteilijaelämää kuvaavia kertomuksia, joista hän yhdessä Théodore Barrièrein kanssa teki vuonna 1849 näytelmän. Näytelmä oli hyvin suosittu, ja hän yhdisti kertomukset romaaniksi Boheemielämää (Scènes de la vie de bohème, 1851), jossa hän luo romantisoidun kuvan pariisilaista taiteilijaelämästä. Siitä katsotaan alkavan myös sanan nykyisen käytönFacta 2001, WSOY 1981, 11. osa, palsta 551 artikkeli Murger, Henri. Omaelämäkerrallisia aineksia sisältävät näytelmä ja kirja kertovat Murgerin epätoivoisen köyhästä elämästä kirjailijana ja "vedenjuojiksi" itseään nimittäneen ystäväpiirin jäsenenä. Nimitys "vedenjuojat" syntyi siitä, että siihen kuuluneilla boheemeilla oli vain harvoin varaa viiniin. Murgerin näytelmän ja kirjan pohjalta on sittemmin tehty useita oopperoita ja elokuvia, muun muassa Aki Kaurismäen elokuva Boheemielämää. Eino Palolan suomennos Murgerin kirjasta Scènes de la vie de bohème ilmestyi Kariston kustantamana vuonna 1924 nimellä Boheemielämää. Murger kuoli Pariisissa vuonna 1861. ==Teokset== * Henry Murger, Boheemielämää (Scènes de la vie de bohème, 1847-1849, kirja 1851), suom. Eino Palola, Karisto 1924 (6. p. 1992) * Scènes de la vie de jeunesse (1851) * Le Pays latin (1851) * Scènes de campagne (1854) * Le Roman de toutes les femmes (1854) * Ballades et Fantaisies (1854) * Les Nuits d’hiver (1856) * Le Sabot rouge (1860) ==Katso myös== *La bohème Puccinin ooppera *La bohème, Leoncavallon ooppera ==Lähteet== ==Aiheesta muualla== *Henri Murgerin teoksia Gutenberg-projektissa Luokka:Ranskalaiset kirjailijat Luokka:Ranskalaiset runoilijat Luokka:Vuonna 1822 syntyneet Luokka:Vuonna 1861 kuolleet
Brissago

Brissago on kunta Sveitsin Ticinon kantonissa Italian rajalla Maggiorejärven rannalla. Kunnassa on arviolta 1 769 asukasta (vuonna 2015) ja sen pinta-ala on 17,79 neliökilometriä. Brissagon kuntaan kuuluvat Brissagosaaret. == Lähteet == == Aiheesta muualla == *Brissagon kotisivut Luokka:Ticinon kunnat
V Empire

V Empire (Nihil 6 CD) on Cradle of Filthin ensimmäinen EP-julkaisu. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä, ja sanoituksista vastasi laulaja Dani Filth. Levy on nauhoitettu vuosien 1995 ja 1996 välisenä talvena ja julkaistu vuonna 1996. Levyn on miksannut ja tuottanut Mags, Academy Studioilla Englannissa. Levyn masteroi The Exchangen Nilesh. == Kappaleet == V Empire @ Encyclopardia Metallum # # # # # # == Kokoonpano == * Dani Filth – laulu * Stuart Anstis – kitara * Robin Eaglestone – basso * Damien Gregori – koskettimet * Nicholas Barker – rummut * Jared Demeter – kitara, (kuvitteellinen henkilö, todellisuudessa Anstis soitti albumin kaikki kitararaidat.) === Vierailijat === * Sarah Jezebel Deva – laulu * Danielle – laulu * Rachel – laulu == Erikoispainoksia == * V Empire or Dark Faerytales in Phallustein Vinyyli LP == Audionäytteitä saatavilla == Cradle of Filthin virallisilla kotisivuilla == Lähteet == == Aiheesta muualla == * * Luokka:Vuoden 1996 EP:t Luokka:Cradle of Filthin albumit
Antoine Dénériaz

Antoine Dénériaz (s. 6. maaliskuuta 1976 Bonneville, Ranska) on ranskalainen alppihiihtäjä, joka edusti seuratasolla SC Morillonia. Tällä hetkellä hän asuu Sveitsin Lausannessa. Hän laski pääasiassa syöksylaskua. Dénériazin paras saavutus on olympiavoitto 2006 Torinosta, jossa hän teki yhden kisojen suurimmista yllätyksistä alppihiihdon puolella laskettuaan juuri polvivammasta toipuneena lähtönumerolla 30 voittoon. Alppihiihdon maailmancupin osakilpailun hän on voittanut kolmesti, 2002 ja 2003 Val Gardenassa ja 2003 Lillehammerissa. Kaikki voitot ovat nimenomaan syöksystä. ==Sijoitukset arvokisoissa== ===Olympialaiset=== ====2002 Salt Lake City==== *Syöksy: 12. *Alppiyhdistetty: 21. ====2006 Torino==== *Super-G: 11. *Syöksy: 1. ===MM- kisat=== ====1999 Beaver Creek==== *Syöksy: 21. ====2003 St. Moritz==== *Syöksy: 8. == Lähteet == == Aiheesta muualla == *Dénériazin kotisivut Luokka:Ranskalaiset alppihiihtäjät Luokka:Ranskalaiset olympiavoittajat Luokka:Vuonna 1976 syntyneet Luokka:Elävät henkilöt
Kompienga

Kompienga on provinssi itäisessä Burkina Fasossa Estin alueella. Sen pääkaupunki on Pama, joka sijaitsee provinssin länsiosassa. Kompiengassa oli vuoden 2006 väestönlaskennassa 75 662 asukasta.Burkina Fason 2006 väestönlaskennan alustavat tulokset == Lähteet == == Aiheesta muualla == Luokka:Burkina Fason provinssit
Michael Walchhofer

Michael Walchhofer (s. 28. huhtikuuta 1975 Radstadt, Itävalta) on itävaltalainen uransa lopettanut alppihiihtäjä. Tällä hetkellä kotimaansa Altenmarktissa asuva Walchhofer edusti USC Altenmarktia. Walchhofer saavutti olympiahopeaa 2006 Torinosta sekä maailmanmestaruuden 2003 St. Moritzista. Maailmancupin osakilpailuvoittoja hänellä on seitsemäntoista. Hän voitti syöksycupin kausilla 2004–2005, 2005–2006 ja 2008–2009. Ennen maailmancupeja ja arvokisoja Walchhofer osallistui Euroopan Cupiin, jossa hän voitti sekä kokonais- että pujottelucupin kaudella 1998–1999. Walchhofer lopetti uransa kauden 2010–2011 päätteeksi. ==Sijoitukset arvokisoissa== ===Olympialaiset=== ====2006 Torino==== *Syöksy: 2. *Alppiyhdistetty: keskeytti ====2010 Vancouver==== *Syöksy: 10. *Super-G: 21. ===MM-kisat=== ====1999 Beaver Creek==== *Pujottelu: keskeytti *Alppiyhdistetty: 6. ====2003 St. Moritz==== *Syöksy: 1. ====2005 Bormio==== *Super-G: 2. *Syöksy: 3. *Alppiyhdistetty: 4. *Joukkuekilpailu: 2. ====2007 Åre==== *Syöksy: 15. *Alppiyhdistetty: keskeytti ====2009 Val d'Isère==== *Super-G: 13. *Syöksy: 9.Kucera syöksyi yllätyskultaan Yle 7.2.2009 Viitattu 9.2.2009 ====Garmisch-Partenkirchen 2011==== *Super-G: 11. *Syöksylasku: 7. == Maailmancup-voitot == Päivä Paikka Laji 26\. tammikuuta 2003 Kitzbühel Alppiyhdistetty 29\. marraskuuta 2003 Lake Louise Syöksylasku 17\. joulukuuta 2004 Val Gardena Syöksylasku 15\. tammikuuta 2005 Wengen Syöksylasku 18\. helmikuuta 2005 Garmisch-Partenkirchen Syöksylasku 19\. helmikuuta 2005 Garmisch-Partenkirchen Syöksylasku 10\. joulukuuta 2005 Val d'Isère Syöksylasku 11\. joulukuuta 2005 Val d'Isère Superyhdistetty 21\. tammikuuta 2006 Kitzbühel Syöksylasku 28\. joulukuuta 2006 Bormio Syöksylasku 29\. joulukuuta 2006 Bormio Syöksylasku 30\. marraskuuta 2007 Beaver Creek Syöksylasku 15\. joulukuuta 2007 Val Gardena Syöksylasku 20\. joulukuuta 2008 Val Gardena Syöksylasku 12\. joulukuuta 2009 Val d'Isère Supersuurpujottelu 27\. marraskuuta 2010 Lake Louise Syöksylasku 17\. joulukuuta 2010 Val Gardena Supersuurpujottelu 29\. joulukuuta 2010 Bormio Syöksylasku 12\. maaliskuuta 2011 Kvitfjell Syöksylasku == Lähteet == * === Viitteet === == Aiheesta muualla == *Walchhoferin kotisivut Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1975 syntyneet Luokka:Elävät henkilöt
Marco Marin

Marco Marin (s. 4. heinäkuuta 1963 Padova) on italialainen miekkailija ja olympiavoittaja. Marinin ase oli säilä. Marin voitti olympialaisissa yhden kullan, kaksi hopeaa ja yhden pronssin. MM-kisoista hänellä on yksi kulta, kaksi hopeaa ja yksi pronssi. == Aiheesta muualla == * Marin olympic.org:ssa Luokka:Italialaiset miekkailijat Luokka:Italialaiset olympiavoittajat Luokka:Vuonna 1963 syntyneet Luokka:Elävät henkilöt
Englannin parlamentti

pienois|Englannin parlamentti kuningas Edvard ensimmäisen tai toisen edessä noin vuonna 1300. Englannin parlamentti () oli keskiajalla ja uuden ajan alulla Englannin kuningaskunnan parlamentti. Parlamentti perustettiin keskiajalla, ja se alkoi kasvavassa määrin rajoittaa monarkin valtaa. Englannin ja Skotlannin vuoden 1707 unionisopimuksen myötä siitä tuli Ison- Britannian parlamentti, ja myöhemmin siitä on muodostunut nykyinen Yhdistyneen kuningaskunnan parlamentti. Jotkut ovat esittäneet Englannin parlamentin uudelleenperustamista, sillä Englanti on nykyisin ainoa Yhdistyneen kuningaskunnan osa (), jolla ei ole omaa parlamenttia. == Aiheesta muualla == Luokka:Englannin historia Luokka:Englannin politiikka Luokka:Historialliset lainsäädäntöelimet Luokka:Yhdistyneen kuningaskunnan poliittinen historia
Kenneth G. Binmore

Kenneth George "Ken" Binmore (s. 27. syyskuuta 1940) on englantilainen taloustieteilijä ja peliteoreetikko. Hän on kirjoittanut valtio-opista tutkien, kuinka peliteoria käsittelee yhteiskuntasopimusta. Binmoren analyysi on saanut vaikutteita David Humen naturalismista, John Rawlsin oikeudenmukaisuusteoriasta ja John Harsanyin kirjoituksista. Binmore on taloustieteen emeritusprofessori University College Londonissa ja vieraileva professori Bristolin yliopistossa. Luokka:Brittiläiset taloustieteilijät Luokka:Syntymävuosi puuttuu Luokka:Elävät henkilöt
Möksy

Möksy on kylä Alajärvellä aivan Keski-Suomen ja Etelä-Pohjanmaan rajan tuntumassa. Keski-Suomen puolella se rajoittuu Kyyjärven kuntaan. Kylässä asuu noin 200 ihmistä. Möksyssä toimii joitakin yrityksiä ja toimi peruskoulun ala- aste (Möksyn ala-aste). Ala-asteella toimii myös jätepiste. == Lähteet == Luokka:Alajärven kylät
From the Cradle to Enslave

From The Cradle To Enslave (CDMFN 254) on Cradle of Filthin toinen EP- julkaisu. Levyllä on kaksi cover-kappaletta, kolme yhtyeen omaa kappaletta ja yksi remix-versio yhtyeen omasta kappaleesta. EP:n yhteydessä julkaistiin myös yhtyeen ensimmäinen video, PanDaemonAeon, joka sisältää muun muassa musiikkivideon levyn nimikkoraidasta. Jo ennen levyn julkaisua kuvatulla videolla esiintyvä kokoonpano eroaa kuitenkin hieman levyllä nähdystä, Dave Hirschheimerin korvattua yhtyeestä lähteneen Nicholas Barkerin siihen asti, kunnes Adrian Erlandsson istui rumpalin paikalle. == Kappaleet == Kappaleet ja niiden määrä vaihtelee hieman maakohtaisesti. Tämä lista on Suomessa julkaistun jewel-case version sisältö. # # # # # # == Kokoonpano == * Dani Filth – laulu * Gian Pyres – kitara * Stuart Anstis – kitara * Robin Eaglestone – basso * Les Smith – koskettimet * Was Sarginson – rummut * Adrian Erlandsson – rummut == Erikoispainoksia == * From The Cradle To Enslave Digipack ** Bonusraitoja maakohtaisesti. == Audionäytteitä saatavilla == Cradle of Filthin virallisilla kotisivuilla == Aiheesta muualla == * * Luokka:Vuoden 1999 EP:t Luokka:Cradle of Filthin albumit
Sampsa Pellervoinen

Sampsa Pellervoinen on kalevalaisessa runoudessa ja suomalaisessa mytologiassa esiintyvä haltijaolento, joka kylvää maan kasvillisuuden, kaikenlaiset metsät, suot, ahot ja kivikotkin. Alkuperäisissä kansanrunoissa kylvö tapahtuu sammon murusten avulla. Teoksen kokoaja Elias Lönnrot on Kalevalassa siirtänyt tapahtumien järjestystä siten, että kylvö tapahtuu jo ennen Sammon takomista. Sampsaa auttaa työssään savolaisen käsityksen mukaan Vennon härkä Uljamoinen, joka kyntää maat ja suot. Kalevalaisessa kansanperinteessä Sampsa (Karjalassa Sämpsä) on hedelmällisyyden haltija, joka on rituaalisesti herätettävä joka kevät. Erityisesti Inkerissä eläneestä Sampsan herätys -runoelmasta on olemassa erilaisia toisintoja. Runoa on esitetty tai näytelty kesä–heinäkuun vaihteessa Ukon vakka -juhlien tienoilla. Runossa etsitään Sampsan herättäjää, jotta tämä nousisi kastelemaan kasveja ja hedelmöittämään peltoja. Sampsan herättäjinä esiintyvät yleensä talvityttö, kevättyttö ja kesätyttö, joista vasta viimeksi mainittu onnistuu saamaan Sampsan ylös vuoteeltaan pellolta, metsästä tai saaresta. Toisissa runoissa Sampsan hahmo näyttää liittyneen välittömästi vanhaan hedelmällisyyskulttiin, sillä hänen kerrotaan maanneen rituaalisesti sisarensa tai äitinsä eli "emintimensä" ennen kylvämistyötään. Kaarle Krohn näki Sampsan hahmon rinnastuvat skandinaavisiin viljavuuden jumaliin Freyriin ja Njordiin. Matti Kuusi viittaa Sampsan yhteydessä jopa mahdollisiin alkukantaisiin seksuaaliriitteihin. Heikki Kirkinen taas katsoi Sampsan kulttiin sekoittuneen bysanttilaisia aineksia. Hänen mukaansa Sampsan nimi polveutui ortodoksisen kirkon pyhästä Sampsonista, "vieraiden vastaanottajasta". Englantilainen Raymond Chambers on kiinnittänyt huomiota Sampsa Pellervoisen ja muinaisenglantilaisessa Beowulf-runoelmassa esiintyvän myyttisen hedelmällisyydenhaltija Scyld Scefingin mahdolliseen yhteyteen. Sampsaan on yhdistetty myös Inkerin ja Karjalan sämpsykkä eli sämpsäheinä, joka oli kevään ensimmäisiä kasveja. ==Lähteet== *Krohn, Kaarle: Sampsa Pellervoinen - Njordr, Freyr? Finnische-ugrische Forschungen IV (1904). *Kirkinen, Heikki: Onko Sampsa historiallinen henkilö?, Kalevalaseuran vuosikirja 47 (1967). Luokka:Suomalaiset jumalat ja taruolennot
Dodo (yhdistys)

Dodo ry on vuonna 1995 perustettu suomalainen ympäristöjärjestö. Muista Suomessa toimivista ympäristöjärjestöistä Dodo poikkeaa keskustelevuudellaan ja kaupunkilaisuudellaan. Dodon toiminta on kuitenkin laaja-alaista: se toteuttaa ja on toteuttanut esimerkiksi kaupunkisuunnitteluun, tuulivoiman käytön edistämiseen ja aavikoitumisen ehkäisemiseen liittyviä hankkeita. Vuonna 2010 Suomen Arkkitehtiliitto myönsi kestävän kehityksen TunnustusPAANU- palkinnon järjestölle sen toiminnasta urbaanin, asukaslähtöisen ja ekologisen kaupungin hyväksi tehdystä työstä.Suomen Arkkitehtiliiton kestävän kehityksen TunnustusPAANU Dodo ry:lle SAFA Vuonna 2011 Helsingin kaupunki antoi Dodolle kaupunkiviljelystä vuoden ympäristöpalkinnon. Palkinnon luovuttanut apulaiskaupunginjohtaja Pekka Sauri perusteli palkinnon antamista seuraavasti: Dodo ry on toiminut uranuurtajana kaupunkiviljelyn edistämisessä ja herättänyt keskustelua kaupunkitilan paremmasta hyödyntämisestä.. Dodon kaupunkiviljelijöille Helsingin kaupungin ympäristöpalkinto == Nimen tausta == Dodo on saanut nimensä Mauritiuksella asuneen ja ihmisen sukupuuttoon metsästämän dodolinnun mukaan. Nimenvalinnallaan Dodo ry haluaa viitata siihen, että vastaava kohtalo näyttää todennäköiseltä myös ihmisen kohdalla. Dodo ry on aiemmin tunnettu nimellä Dodo - Tulevaisuuden elävä luonto ry. == Keskeisiä hankkeita == Dodon keskeisiä hankkeita ovat olleet Malissa toimiva aavikoitumisenehkäisyhanke Sinsibere, Madagaskarlla toimiva sademetsiensuojeluhanke Tany maitso, kaupunkikulttuurihankkeet Kaupunkilaiset Utopiat ja Mihin elämä tarttuu, luomutuotekartoitushanke Luomukori sekä yhdessä Luonto-Liiton, Maan ystävien ja Nuorten Akatemian kanssa yhteistyössä toteutettu ilmastonmuutostiedotushanke Ilmari. Dodo on myös aloittanut Tuotewiki-hankkeen, jossa tavoitteena on kerätä tietoa eri tuotteiden eettisyydestä ja ekologisuudesta wiki-pohjaiseen tietosanakirjaan. Vuodesta 2009 alkaen Dodon kaupunkiviljelyryhmä on tutkinut ruuantuotannon mahdollisuuksia kaupungissa ja edistänyt toiminnallaan kaupunkiviljelyä pääkaupunkiseudulla. Dodon alaisuuteen kuuluvat muun muassa Pasilan kääntöpöydän viljelytoiminta sekä Kalasataman ja Teurastamon alueen säkkiviljelmät. Aikoinaan Dodon keskustelupiiristä lähti liikkeelle Lumituuli oy, joka on edelleen Suomen ainoa yksityishenkilöiden omistama tuulisähkön tuottaja. Dodo on myös vuosina 2006 ja 2007 järjestänyt Helsingissä kaupunkilaisuutta ja kuluttamista käsittelevät Megapolis-tapahtumat. == Taustatietoja == Dodo on jäsenenä Kulttuuri-, mielipide- ja tiedelehtien liitto Kultti ry:ssä sekä Kehitysyhteistyön palvelukeskus Kepa ry:ssä. == Talous == === Rahoitus === Rahoituksen lähde 2022 2021 2020 2019 2018 2017 2016 2015 2014 2013 2012 Opetus- ja kulttuuriministeriön yleisavustus nuorisojärjestöille 0 € 0€ 0 € 0 € 18 500 € 22 000 € 22 000 € 20 000 € 18 000 € 18 000 € 18 000 € ==Lähteet== == Aiheesta muualla == * Dodo.org Dodo ry:n omat sivut * Dodo ry:n kymmenvuotisjulistus Jotta toivottu tulevaisuus tulisi Luokka:Suomalaiset ympäristöjärjestöt
Aguascalientes (kaupunki)

Aguascalientes on samannimisen Meksikon osavaltion pääkaupunki maan länsiosassa. Se on perustettu 1575.Aguascalientes Mexico Advantage Mexico Sen nimi tulee espanjan kielen sanoista aguas calientes – kuumat vedet. Alueella on useita kuumia lähteitä, joiden ympärillä on edelleen terveyskylpylöitä.Aguascalientes Tour by Mexico Lähteistä saadaan myös lämmin käyttövesi osassa kaupunkia. Kaupungin alueella asui vuonna 2014 noin 766 400 asukasta, vuoden 2010 väestönlaskennassa asukkaita oli vähän yli 722 000Mexico: States and Major Cities Citypopulation ja sen suurkaupunkialueella arvioidaan elävän yli 915 000 henkeä (2012). World Gazetteer Se on yksi Meksikon nopeimmin kasvavia kaupunkiseutuja. Kaupunki perustettiin 1575 ja sai kaupunkioikeudet 1661. Kun Aguascalientesista tuli osavaltio 1840-luvulla, Aguascalientesista tuli sen pääkaupunki. Nissanin suuri tehdas on ollut Aguascalientesissa vuodesta 1961. Se työllistää 9 800 henkeä.Nissan started the production of the model March in Mexico Renault Nissan 2011 Myös Texas Instrumentsilla ja Flextronicsilla on kaupungissa tehtaat. == Lähteet == == Aiheesta muualla == Luokka:Meksikon kaupungit Luokka:Aguascalientes
Kankan

Kankan on kaupunki ja aluekeskus itäisessä Guineassa, linnuntietä 493 kilometriä pääkaupunki Conakrystä itään. Sen asukasluku oli 194 671 vuonna 2014, jolloin se oli maan kolmanneksi väkirikkain kaupunki. Soninket perustivat kaupungin 1700-luvulla karavaanien kauppapaikaksi, jossa myytiin suolaa, kultaa ja kolapähkinöitä. Kaupunki sijaitsee Nigerin sivujoen Milon purjehduskelpoisen osan päässä. Kankanissa on muun muassa yliopistohttp://www.ujnk.org/ ja lentokenttähttps://www.world-airport- codes.com/guinea/kankan-3441.html. == Lähteet == ==Aiheesta muualla== Luokka:Guinean kaupungit
Alijäähtyminen

Alijäähtyminen on prosessi, jossa neste jäähtyy jäätymispistettään kylmemmäksi, mutta pysyy edelleen nestemäisenä. Normaalisti jäätymispisteen paikkeilla neste alkaa kiteytyä jäätymisytimen ympärille – esimerkiksi vesi alkaa jäätyä lämpötilan laskiessa pakkasen puolelle jonkin vedessä leijuvan hiukkasen tai suolakiteen ympärille. Jos sopivia ytimiä ei ole, neste voi jäähtyä tiettyyn, paljon kylmempään lämpötilaan (vedellä −42 °C), jossa alkaa tapahtua homogeenista jäätymistä.chemie.de Melting point, Fundamentals Ilmakehässä on alijäähtynyttä vettä etenkin pilvipisaroissa: kumpu- ja kumpukerrospilvet muodostuvat useimmiten alijäähtyneistä pienistä vesipisaroista. Pintajännitys pitää niitä nestemäisinä; niinpä lentokoneen siipeen törmätessään ne jäätyvät heti ja aiheuttavat jäätämistä. Tihkusateen pilvipisaroita suuremmissa pisaroissa pintajännitys on pienempi, ja alijäähtyminen on harvinaisempaa, mutta kuitenkin yleisempää kuin varsinaisen vesisateen halkaisijaltaan jopa millimetrin kokoisissa pisaroissa. Alijäähtynyt vesi aiheutti onnettomuustutkijoiden mukaan välillisesti Air Francen lennon 447 onnettomuuden 1. kesäkuuta 2009. ==Katso myös== *Jäätävä sade *Ylikuumeneminen == Lähteet == Luokka:Meteorologia Luokka:Termodynamiikka
Live Bait for the Dead

Live Bait for the Dead (COF006DD) on Cradle of Filthin yhdeksäs julkaisu, ja toinen julkaisu omalla levymerkillä Abracadaver. Levyn sisällöstä puolet on live-esiintymisestä Rock Cityssä, Nottinghamissa vuonna 2001, ja puolet lähinnä vanhojen kappaleiden uusia versioita. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä, ja sanoituksista vastasi laulaja Dani Filth. Poikkeuksena kappaleet "No Time To Cry", joka on alun perin The Sisters of Mercyn julkaisema kappale, ja "The Fire Still Burns", joka on alun perin Twisted Sisterin julkaisema kappale. Levy on nauhoitettu vuonna 2001 ja julkaistu seuraavana vuonna 2002. == Kappaleet == === CD 1 === # # # # # # # # # # # # # === CD 2 === # # # # # # # # == Kokoonpano == * Dani Filth – laulu * Paul Allender – kitara * Gian Pyres – kitara * Robin Eaglestone – basso * Martin Powell – koskettimet * Adrian Erlandsson – rummut === Vierailijat === * Sarah Jezebel Deva – laulu == Audionäytteitä saatavilla == Cradle of Filthin virallisilla kotisivuilla == Arvostelut == * Imperiumi: 8/10 * Soundi: == Lähteet == == Aiheesta muualla == * * Luokka:Vuoden 2002 konserttitallenteet Luokka:Cradle of Filthin albumit
Ykseys

Ykseys tarkoittaa seuraavia asioita: * tieteiden ykseys eli konsilienssi, kahden eri lähteestä syntyneen tieteellisen tuloksen yhdistyminen * ykseys, kristillisessä teologiassa käsitys, jonka mukaan Jumala on yksi eikä kolminainen * ykseys, kristillisessä kirkko-opissa kirkon ykseys tarkoittaa seurakunnan jäsenien yhteyttä Kristuksen ruumiiseen ja yksittäisten seurakuntien yhdessä muodostamaa kirkkoa. * ykseys, monissa filosofioissa ja uskonnoissa esiintyvä käsitys, joka liittyy usein valaistumiseen mietiskelyn kautta. * Venäjän aatteellinen ykseys on historiallinen käsite 1800-luvulta, jonka mukaan ukrainalaiset, venäläiset ja valkovenäläiset muodostavat yhden ja saman kansan.
Djiboutin lippu

Djiboutin lippu on Djiboutin tasavallan virallinen lippu. Se otettiin käyttöön Djiboutin itsenäistyttyä Ranskasta 27. kesäkuuta 1977. Lippu kuvastaa Djiboutin etnisiä ryhmiä, sillä vaaleansininen on issojen ja vihreä afarien väri. Kolmio puolestaan kuvastaa tasa-arvoa. Lisäksi lipun sininen väri kuvaa merta ja taivasta, vihreä vaurautta, valkoinen rauhaa ja punainen itsenäisyyttä. == Lähteet == Lippu Luokka:Valtioiden liput
Kohtalottaret

Kohtalottaret eli moirat () olivat kreikkalaisessa mytologiassa kolme kuolematonta naista, joiden tehtävänä oli kehrätä, säilyttää ja katkaista ihmisen elämänlanka. Kuvataiteessa moirat on esitetty vaihtelevasti vanhoina naisina tai nuorina neitoina. Hesiodoksen mukaan moirat olivat joko Zeuksen ja Themiksen tai Nyksin tyttäriä. Heidän nimensä ovat Klotho ('Kehrääjä'), Lakhesis ('Osan Suova') ja Atropos ('Torjumaton'). Klotho pitelee värttinää ja kehrää elämänlangan, Lakhesis määrää elämänlangan tapahtumista, ja saksia pitelevä Atropos päättää milloin ja miten elämänlanka katkeaa. Eri perinteen ja latinalaisen runon Clotho colum retinet, / Lachesis net, / et Atropos occat mukaan heillä oli kuitenkin myös eri roolit: "Clotho pitää värttinää, Lachesis kehrää / ja Atropos leikkaa poikki". Moirien roomalainen vastine on Parcae. He olivat alkujaan syntymän jumalattaria joiden nimet olivat Nona, Decima ja Morta.. == Katso myös == *Nornat skandinaavisessa mytologiassa == Lähteet == Luokka:Kreikkalainen mytologia
Philippe Bozon

Philippe Bozon (s. 30. marraskuuta 1966 Chamonix, Ranska) on ranskalainen entinen jääkiekkoilija, pelipaikaltaan vasen laitahyökkääjä. Hän oli ensimmäinen Pohjois-Amerikan NHL-liigassa pelannut ranskalainen. Bozon päätti uransa 38-vuotiaana 9. maaliskuuta 2005. Bozon voitti Ranskan jääkiekkomestaruuden kolmesti seuroissa CS Megève (1984), HC Mont Blanc (1988) ja CSG Grenoble (1991). Hän voitti myös kolme Saksan mestaruutta Adler Mannheimissa vuosina 1997–1999. NHL:ssä hän edusti St. Louis Bluesia, ja teki pelaamassaan 163 ottelussa 18 maalia ja 25 syöttöä. Bozon on Ranskan maajoukkueen kaikkien aikojen paras pistemies, ja johti joukkueen puolivälieriin vuoden 1992 talviolympialaisissa sekä vuoden 1995 maailmanmestaruuskilpailuissa. Bozon valittiin 20. joulukuuta 2007 Kansainvälisen jääkiekkoliiton Hall of Fameen. Viralliset valintaseremoniat järjestettiin keväällä 2008.YLE 20.12.2007: Ensimmäiset naispelaajat IIHF:n Hall of Fameen (viitattu 20.12.2007) == Tilastot == === NHL === Runkosarja Kausi Joukkue Liiga O M S P JM 1991–92 St. Louis Blues NHL 9 1 3 4 4 1992–93 St. Louis Blues NHL 54 6 6 12 55 1993–94 St. Louis Blues NHL 80 9 16 25 42 1994–95 St. Louis Blues NHL 1 0 0 0 0 Yhteensä NHL 144 16 25 41 101 == Lähteet == == Aiheesta muualla == * Luokka:Ranskalaiset jääkiekkoilijat Luokka:Vuonna 1966 syntyneet Luokka:Elävät henkilöt